જો તમે સખ્ખત ઓર્ગેનાઇઝ્ડ વ્યક્તિ હો તો જુદી વાત છે, બાકી આ ઘર ઘર કી કહાની હૈ! તમારા કમ્પ્યુટરમાં પણ આ રીતે કામની અને ન કામની ડુપ્લિકેટ ફાઇલ્સ, ઇમેજીસ, સોંગ્સ કે ફોલ્ડર્સનો ભરાવો થયો હોય અને તમે સાફસફાઈની શરૂઆત ક્યાંથી કરવી તે સમજાતું ન હોય તો તમારા માટે કામનું સોફ્ટવેર છે – ડુપ્લિકેટ ક્લિનર. નામ મુજબ, આ ટચૂકડું સોફ્ટવેર એકદમ ચોક્સાઈથી આપણા કમ્પ્યુટરમાંની બધી ડુપ્લિકેટ ફાઇલ્સ સ્કેન કરીને આપણી નજર સમક્ષ લાવી દે છે, પછી આપણે નક્કી કરી લેવાનું કે કઈ ફાઇલ રાખવી છે અને કઈ ડિલીટ કરવી છે!